Prvi oddajni stolp so začeli graditi leta 1955, sočasno s prvo žičnico in planinskim domom. Stolp, ki je pričel z oddajanjem leta 1957, je bil kovinski, stal je nekaj metrov stran od zdajšnjega železobetonskega. Ko so novega predali namenu konec 80. let, so starega podrli. 2. julija 1991 so ga med vojno za samostojnost bombardirale zračne sile JLA, ker so želele uničiti čim več slovenskih komunikacijskih naprav, a jim ga ni uspelo zrušiti.